Il-GO sellmu wieħed mill-ħaddiema tagħhom li tilef ħajtu lbieraħ f'aċċident tat-traffiku. "Illum hija ġurnata ta' niket kbir għalina tal-GO. Aħna lkoll assolutament maħsuda f'dan l-avveniment traġiku. It-telfa ta' Steven hija telfa daqstant kbira, fuq ħafna livelli. Kien forza pożittiva li wieħed iqis, li dejjem fittex modi kif jagħmel l-aħjar minn kull sitwazzjoni." Huma jżidu jgħidu, "Huwa l-perit wara n-network True Fiber ta' Malta. L-intelliġenza tiegħu, l-enerġija tiegħu, id-determinazzjoni tiegħu huma kwalitajiet li bena tim fenomenali ġewwa GO - tim li ilu jxerred TrueFibre fi djarna. Grazzi għal Steven u t-tim tiegħu, Malta se tkun waħda mill-ftit pajjiżi fl-UE li se jkollha fil-pajjiż kopert bil-fibre fuq livell nazzjonali bejn it-tliet u erba' snin li ġejjin. Għal Steven, il-klijenti dejjem ġew l-ewwel." Steven kien ikun tal-ewwel biex jgħin, "Kull meta kien hemm qtugħ ta' servizz, kien l-ewwel wieħed li kien fit-trinek bit-tim tiegħu ossessjonat dwar kif il-klijenti tagħna ħa jerġgħu lura online. Kien għalliem naturali li kien passjonat biex jgħallem lil ħaddieħor u jgħaddi l-kompetenza tiegħu. Hu qatta' għadd ta' sigħat jappoġġa lit-tim tiegħu, għenhom jitgħallmu u jikbru u wittahom futur sabiħ." Huma jgħidu, "Steven kien intelliġenti, ambizzjuż, witty, u daqstant gost li jkun madwaru. Filwaqt li t-telfa tiegħu se tinħass ħafna f'GO, l-impatt tal-kontribut tiegħu biex imexxi Malta diġitali, ser jinħass minna lkoll għal ħafna snin li ġejjin. Il-ħsibijiet u t-talb tagħna huma ma' bintu, il-familja tiegħu u l-ħbieb. Il-ħajja fil-GO, mhux se tkun l-istess, imma nieħdu l-ispirtu tiegħu u nassiguraw li nkomplu fuq il-legat tiegħu hawn, kif kien ried hu." Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari "Tinqasam Qalbi Li Narak Tinqala' Imma Kburija B'Kemm Imxejt" - Jasmine Abela "Il-Ġimgħa L-Oħra Tlifna T-Tarbija Tagħna" – Maxine Aquilina, Eks Judge F'Malta's Got Talent "Jien Xorta Se Nkompli Naqra L-Kotba Tiegħek Lil Ibni. Imma Mhux Se Ngħidlu X'Għidt Int Ilbieraħ Filgħaxija." - Evelyn Saliba La Rosa "Kienet Tidher Li Kellha Kollox… Imma Kienet Qed Tbati Fis-Skiet!" – Alan J. Darmanin